cyanic-selkie/wikianc huggingface dataset:
Saudi-Arabia
Kunst og underhaldning
I 1970-åra var det mange kinoar i Saudi-Arabia sjølv om dette ikkje var i tråd med wahhabi-normene. Under den islamske vekkinga i 1980-åra, og som eit politisk svar på den auka islamist-aktivismen, der mellom anna Stormoskeen i Mekka vart innteken i 1979, stengde staten alle kinoar. Men kong Abdullah sette i gang reformer i 2005 då somme kinoar vart opna på ny, mellom anna ved KAUST.
Frå 1700-talet og frametter har wahhabi-fundamentalisme motverka kunstnarisk utvikling som ikkje er konsistent med wahhabi-læra. I tillegg har det sunniislamske forbodet mot å avbilda folk avgrensa visuell kunst, som har ein tendens til å vera dominert av geometrisk, blomstrete og abstrakt design og kalligrafi. Etter kvart som oljerikdomen auka på 1900-talet vart landet eksponert for utlandet, og bygg, møblar og klede vart inspirerte av Vesten. Musikk og dans har alltid vore ein del av saudiarabisk liv. Tradisjonell musikk er generelt knytt til dikt og sungen i lag. Instrument er mellom anna rabābah, eit instrument som liknar ei fele med tre strengar, og ulike perkusjonsinstrument, som ṭabl (tromme) og ṭār (tamburin). Av nasjonale dansar er den mest populære ein krigslinedans kalla ʿarḍah, der rekkjer av menn, ofte væpna med sverd eller gevær, dansar til rytmen av trommer og tamburinar. Beduinpoesi, kalla nabaṭī, er framleis særs populært.
Idrett
Fotball er nasjonalsporten i Saudi-Arabia. Dykking, brettsegling, segling og basketball er òg populært, og vert spelt av både kvinner og menn. Det saudiarabiske landslaget i basketball tok bronse i Asiameisterskapen i 1999. Meir tradisjonelle idrettar som kamelløp vart populære i 1970-åra. Det vert halde løp på eit stadion i Riyadh kvar vinter. Det årlege kongelege kamelløpet som byrja i 1974 er ein av dei viktigaste konkurransane innan idretten med deltakarar frå heile regionen. Falkejakt er framleis populært.
Mat
Saudiarabisk mat liknar kjøkenet til nabolanda på Den arabiske halvøya, og har vore påverka av tyrkisk, indisk, persisk og afrikansk mat. Ifylgje islam er det ikkje lov å eta svinekjøt eller andre dyr som ikkje er slakta i tråd med halal. Ein rett av fylt lam, kalla khūzī, er ein tradisjonell nasjonalrett. Kebab er populært, og det same er shāwarmā (shawarma), ein marinerte grilla kjøtrett av lam, får eller kylling. Som i andre arabiske land på Den arabiske halvøya er machbūs (kabsa), ein risrett med fisk eller reker, populær. Flatbrød høyrer med til nesten kvart einaste måltid, og det same gjer dadlar og fersk frukt. Kaffi, servert på tyrkisk måte, er ein tradisjonell drykk.
Samfunnsproblem
Økonomiske vanskar og det at Saudi-Arabia er eit religiøst, islamsk land, har skapt fleire samfunnsproblem. Ei sjeldan uavhengig meiningsmåling i 2010 indikerte at saudiarabarar var mest uroa over arbeidsløyse (10 % i 2010 ), korrupsjon og religiøs ekstremisme.
Kriminalitet har ikkje vore eit stort problem. Men ungdomskriminalitet som tafheet (ulovlege veddeløp), dopmisbruk og alkoholbruk er eit aukande problem. Høg arbeidsløyse og ein generasjon unge menn som er misnøgd med kongefamilien er ein stor trugsel mot stabiliteten i det saudiarabiske samfunnet. Somme saudiarabarar meiner dei har rett på godt betalte, statlege jobbar, og då staten ikkje har klart å oppfylla denne kjensla av rett til jobb, har det ført til stor misnøye.
Ifylgje ein studie utført av dr. Nura Al-Suwaiyan, direktør for familietryggleiksproframmet ved eit nasjonalt sjukehus, vert eitt av fire barn mishandla i Saudi-Arabia. National Society for Human Rights rapporterer at nesten 45 % av barna i landet vert utsett for ei eller anna form for misbruk og vald i heimen. Det vert òg hevda at menneskesmugling av kvinner er eit stort problem, og at smutthòl i lova gjer at mange av dei vert utsette for mishandling og tortur. I 2013 vedtok staten ei lov som kriminaliserte vald mot barn i heimen.
Som mange muslimske land i Midtausten veks folketalet i Saudi-Arabia snøgt og ein stor prosentdel av folkesetnaden er under 30 år, og ein reknar med at det vil verta store endringar i saudiarabisk kultur når denne generasjonen vert eldre, og mange ting tyder på at liva deira og nivået av tilfredsheit vil vera annleis enn generasjonen før dei.
Saudi-Arabia er av dei landa som har flest ekteskap mellom syskenborn og tremenningar i verda. Tradisjonelt vart dette nytta til å «sikra tilhøva mellom stammer og halda på familierikdomen», Praksisen har vorte rekna som ein medverkande faktor til at ein har fleire alvorlege, genetiske sjukdomar som cystisk fibrose eller thalassemi, ein blodsjukdom, type 2 diabetes (som råkar kring 32 % av vaksne saudiarabarar), høgt blodtrykk, (som råkar 33 %),, sigdcellemangel og ryggmuskelsvinn og fleire dauve og stumme.
Det estimert at talet på saudiarabarar under fattigdomsgrensa varierer frå 12,7% og 2 5% Avisrapportar og private estimerte i 2013 at «mellom to og fire millionar» av dei innfødde saudiarabarane i landet lever på «mindre enn kring 530 dollar i månaden» – kring 17 dollar om dagen - som vert rekna som fattigdomsgrensa i Saudi-Arabia. Som kontrast estimerer magasinet Forbes at den personlege formuen til kong Abdullah er på 18 milliardar dollar.
Kvinner
Kvinner har ikkje dei same rettane som menn i kongedømet. Det amerikanske utanriksdepartementet reknar den saudiarabiske staten si diskriminering av kvinner som eit «stort problem» i Saudi-Arabia og uttaler at kvinner har få politiske rettar på grunn av diskrimineringspolitikken til staten. World Economic Forum 2010 Global Gender Gap Report rangerte Saudi-Arabia på 129. plass av 134 land for likestilling mellom menn og kvinner. Andre kjelder har klaga på mangelen på lover som kriminaliserer vald mot kvinner.
I august 2013 vart det vedteke ei lov som kriminaliserte vald mot kvinner i heimen. Straffa er 12 månader i fengsel og bøter opp mot 50 000 riyal (13 000 USD).
Ifylgje ein leiande saudiarabisk feminist og journalist, Wajeha al-Huwaider, er «saudiarabiske kvinner svake same kor høg status dei har, sjølv dei som vert 'bortskjemde', fordi dei ikkje har lover som vernar dei mot åtak frå kven som helst.»
Kvinner møter diskriminering i retten, der vitnemålet til ein mann er like sterkt som vitnemålet til to kvinner i familie- eller arverett. Polygami er lov for menn, og menn har lov til å skilja seg frå konene sine (talaq) utan rettsgyldig grunnlag. Ei kvinne kan berre få skilsmisse ved samtykke frå ektemannen, eller via retten om ektemannen har skada ho. I praksis er det særs vanskeleg for ei saudiarabisk kvinne å få skilsmisse gjennom retten. Med omsyn til arverett spesifiserer Koranen at visse delar av eigedomen til den avdøde må gjevast til dei koranske arvingane og generelt får kvinner halvparten av det dei mannlege arvingane får.
Den gjennomsnittlege alderen for ekteskap for saudiarabiske kvinner er 25 år,  og barnebryllaup er ikkje lenger vanleg. I 2015 utgjorde saudiarabiske kvinner berre 13 % av arbeidsstyrken i landet, trass i at dei utgjorde 51 % av alle personar med akademisk grad. Lesekunna hos kvinner er estimert til å vera 81 %, som er lågare enn hjå mennene.
Fedme er eit problem hjå saudiarabarar i middelklassa og overklassa som har tenarar til å gjera tradisjonelt arbeid for seg, men som ikkje har lov til å køyra bil og difor ikkje kjem seg or huset.
Det religiøse politiet, kalla mutawaen, påtvingar kvinnene mange restriksjonar i det offentlege livet i Saudi-Arabia. Restriksjonane gjer at kvinner må sitja for seg sjølve i spesialutforma familieseksjonar på restaurantar, må gå kledde med ein abaya og må dekkja til håret sitt. Kvinner har heller ikkje lov til å køyra bil.
Fleire saudiarabiske kvinner har nådd høge stillingar i arbeidsmarknaden, som til dømes dr. Ghada Al-Mutairi som leiar eit medisinsk forskingssenter i California og dr. Salwa Al-Hazzaa som leiar oftalmologisk avdeling ved King Faisal Specialist Hospital i Riyadh. Den 25. september 2011 annonserte kong Abdullah at saudiarabiske kvinner skulle få røysterett og kunne veljast inn i kommunestyra etter den neste valrunden. Den mannlege verja måtte derimot gje løyve til at kvinna kunne få røysta.
Somme kvinner har òg stor makt i heimen, og vel ofte «kvar borna skal gå på skule, med kven og når dei skal gifta seg, og om ektemannen skal godta ein ny jobb, kven familien skal sosialisera seg med og kvar familien skal bu og dra på ferie.» Kvinnelege nettverk er medverkande til å gje «ektemennene, sønene og slektningar til venene sine viktige stillingar».
Utdanning
Utdanning er gratis på alle nivå. Skulesystemet består av grunnskule og vidaregåande skule. Ein stor del av pensum på alle nivå er vigd til islam, og på vidaregåande skule må ein velja om ein skal fylgja ei religiøs eller teknisk utdanning. Lesekunna er 90,4 % for menn og kring 81,3 % for kvinner. Skuleklassene er delte etter kjønn. Høgare utdanning har vorte kraftig utvida dei siste åra med mange nye universitet og høgskular sidan 2000. Av institusjonar for høgare utdanning finn ein Kong Saud-universitetet som vart grunnlagd i 1957, Det islamske universitetet i Medina grunnlagd i 1961, og Kong Abdulaziz-universitet i Jeddah grunnlagd i 1967. Andre høgskular og universitet legg vekt på pensum innan vitskap og teknologi, militærstudiar, religion og medisin. Det finst særleg mange institutt for islamske studium.
Ifylgje kritikarar er ikkje saudiarabisk pensum berre dominert av islam, men lid under wahhabi-dogma som fremjar hat mot ikkje-muslimar og ikkje-wahhabiar og manglar teknisk undervisning og anna undervisning som er nyttig for produktive yrke.
Memorering av store delar av Koranen på rams, tolking og forståing (tafsir) av Koranen, og deltaking av islamsk tradisjon i kvardagslivet er kjernen i pensum. Religion lært på denne måten er òg obligatorisk for alle universitetsstudentar. Som fylgje av dette manglar saudiarabisk ungdom «generell utdanning og teknisk kunne som privatsektoren treng» ifylgje CIA. The Chronicle of Higher Education skreiv i 2010 at «landet treng utdanna, unge saudiarabarar med salbar kompetanse og kapasitet for nyvinning og entrepenørskap. Det saudiarabiske utdanningssystemet klarar ikkje dette sidan det er gjennomtrengt av pugglæring og religiøse instruksjonar.»
Den religiøse sektoren av saudiarabisk, nasjonalt pensum vart undersøkt i 2006 av Freedom House som konkluderte med at «religiøst pensum i saudiarabiske offentlege skular framleis fremjar ein hat-ideologi mot 'vantru', det vil seia kristne, jødar, sjiamuslimar, sufiar, sunnimuslimar som ikkje fylgjer wahhabi-doktrinen, hinduar, ateistar og andre». Det saudiarabiske, religiøse pensumet vert lært utanfor kongedømet via saudarabiske madrasah, skular og klubbar over heile verda.
Saudi-Arabia støttar wahhabismelæra som sunniislamske jihadistgrupper sluttar seg til, som ISIS, Al-Qaida og Nusra-fronten. Denne radikale læra finn stad i saudiarabisk-betalte moskear og madrasas i den islamske verda frå Marokko til Pakistan til Indonesia.
6 Hebe
6 Hebe er ein større hovudbelteasteroide. Hebe er den trettande største asteroiden rangert etter masse, og inneheld omtrent 0,5 prosent av massen i heile asteroidebeltet.
Flemingsberg
Flemingsberg er ei sokn i Stockholms län, i Huddinge kommune.
Soge
Soge (frå norrønt saga, 'utsegn, forteljing') viser til noko som blir sagt eller fortald. Soge kan visa til svært ulike stilnivå, frå simpel baksnakking til høgtidelege kongesoger.
Rørsle
Rørsle eller bevegelse kan vera:
Gatha-parsismen
Gatha-parsismen er ei ombotsrørsle (reformrørsle) i parsismen, særleg i India, som hevdar at seinare tradisjonar har forvanska Zarathustra si opphavlege lære. Dei vrakar alle bøker i Avestaen bortsett frå gathaene, som ein trur Zarathustra sjølv skreiv, og alle tradisjonar som vart bygte på desse bøkene.
Gatha-parsarar godtek ikkje persongjeringa av dei seks Amesha Spentaene og andre figurane som Sraosha og Rashnu, og trur at dei er betre forstått som religiøse omgrep eller som eigenskapar til Ahura Mazda. Dei godtek heller ikkje dualismen av Ahura Mazda og Ahriman som er ein veldig viktig del av tradisjonell parsisme. Dei seier at dualismen i parsismen er moralsk dualisme, som berre finst i menneske. Dualismen kjem frå valet som menneske har mellom Spenta Mainyu og det gode livet, og Angra Mainyu og det dårlege livet. Ahriman er berre persongjeringa av Angra Mainyu, og finst ikkje som person. Ahura Mazda sjølv er høgsett over denne dualismen.
Gatha-parsarar har også forlate búnak pásbani (sæd-reinleik) prinsippet, som indiske parsarar tradisjonelt har sett på som svært viktig. Búnak pásbani gjer det ulovleg for parsarar å gifta seg med folk frå andre religionar, og seiar at berre folk med parsiske foreldrar kan bli parsarar. Gatha-parsarar hevdar at dette prinsippet blei til i ei tid då parsismen var truga. Dei seier at prinsippet er uturvande i dag, og kven som helst kan bli parsar no.
Gatha-parsismen og den tradisjonelle mazdayasni-parsismen har ikkje skilja seg som forskjellige sekter eller samfunn enno, men ordskiftet har blitt mykje meir skjerande og bittert i dei siste åra.
Roskilde Festival
Roskilde Festival er ein av dei største årlege musikkfestivalane i Europa. Festivalen vert oftast arrangert i slutten av juni og byrjinga av juli like utanfor byen Roskilde, som ligg om lag 36 km sørvest for København.
Festivalen vart første gong arrangert i 1971 av dei to studentane Mogens Sandfær og Jesper Switzer Møller, saman med marknadsføraren Carl Fischer. Den gongen var hippiar målgruppa, men etter at Roskilde Foundation tok over arrangementet i 1973 vart målgruppa etterkvart utvida til å gjelde ungdom generelt frå heile Europa, sjølv om festivalen framleis legg hovudvekta på rock (og pop).
Musikken
Festivalen er i hovudsak ein rockefestival som kvart år har store, kjende pop- og rock-artistar som trekkplaster. Likevel legg arrangørane vekt på å gje mindre band frå heile verda ein sjanse til å profilere seg gjennom sceneoppvisingar. Musikksjangrane kan variere frå heavy metal via massingkorps og storband til opera (i 2004 spelte Den Kongelege Danske Opera på Den Oransje Scena)
Festivalmedia
Festivalavisa Festival Globe vert årleg publisert i heile teltleiren frå dei første telta vert slått opp i byrjinga av veka. Ho endra namn frå Roskilde Daily i 2002, og ho vert no gjeven ut i samarbeid med redaksjonen i gratisavisa MetroXpress. Avisa inneheld dagens program, konsertmeldingar frå gårsdagen og intervju og bilete av festivaldeltakarar som peikar seg ut på eit eller anna vis.
På 89,6 MHz vert det og sett opp ein eigen radiostasjon i tida før, under og like etter festivalen; FestivalRadio. Radioproduksjonen føregår i samarbeid med dei danske studentradioane. Difor vert FestivalRadio sendt i staden for det vanlege sendeprogrammet på radiokanalen XFM Lyngby og studentradioane i København, Århus, Odense og Aalborg. I sendingane til FestivalRadio kan ein høyre morosame festivalhistorier, ta del i eit utal konkurransar og høyre på både (tidlegare) upublisert musikk og godt kjend musikk.
Brenning av telt og møblar
I løpet av åra har det utvikla seg ein tradisjon for å brenne teltet sitt etter avsluttingskonserten på søndagskvelden i løpet av festivalen. Denne tradisjonen har ført til at arrangørane har vore nøydde til å forby sofaer og liknande møblar m.a. av reine miljøhensyn.
Denne siste natta, når mange deltakarar allereie sit på toget heim, sit dei mest ivrige deltakarane rundt store fellesbål, medan andre spring til med telt og anna brennbart materiale frå campingområdet.
Denne kvelden er det ikkje ein god idé å la teltet stå igjen utan å legge fleire tunge gjenstandar inni...
Humanitært arbeid
Roskildefestivalen har i dei seinare åra vorte driven av fleire tusen frivillige, medan overskotet går til humanitært arbeid over heile verda. Roskilde Foundation skal i følgje føremålsparagrafane spreie humanisme, og dei held kvart år ei eller fleire humanitære markering(ar) i løpet av festivalen.
Roskilde Foundation samarbeider tett med ungdomsorganisasjonen til den danske folkekyrkja når det gjeld dei humanitære prosjekta.
I 2005 skal overskotet nyttast til arbeid mot moderne slaveri.
I 2003 og 2004 stod konflikten mellom Israel og Palestina i sentrum, der dei første året hylla samarbeidet mellom dei to nasjonane. Det andre året kritiserte dei den muren mellom dei israelske busetnadene og palestinarane ved å bygge ein stor mur midt på festivalområdet, der deltakarar kunne skrive si meining.
Roskilde Foundation
Roskilde Foundation er ein frivillig organisasjon med hovudføremål å utvikle og fremje musikk, kultur og humanisme. Desse føremåla sett eit sterkare og sterkare preg på festivalen, då det i dei seinare åra har vorte arrangert demonstrasjonar av ymse slag årleg på festivalen.
Eit døme på dette er demonstrasjonen mot den israelsk-palestinske muren i 2004. Dette året fekk Roskilde Festival mykje av æra for å ha aktualisert den store debatten over heile Europa, av di Roskilde Foundation bygde ein mur midt på festivalområdet, der deltakarane kunne skrive si meining.
Pearl Jam-ulukka i 2000
I 2000 vart Roskilde ramma av ei tragisk ulukke under ein Pearl Jam-konsert på den største scena, Den Oransje Scena. Konserten var utruleg populær, og arrangørane hadde ikkje rekna med so stort oppmøte på ein enkelt konsert. Tryggingstiltaka vart difor for dårlege. Fleire personar vart regelrett klemde i hel fremst ved scena, medan vokalisten i bandet prøvde å rope ut til publikummet bakover at dei ikkje måtte presse framover.
Hendinga førte til at leiinga i festivalen dei førstkommande åra nytta mykje av pengane som skulle gå til å kjøpe inn store artistar på å betre tryggleiken på festivalen.
Pearl Jam tok ein fleirårig turneringspause etter hendinga og har uttala at dei truleg aldri kjem til å spele på Roskilde igjen.
Bakgrunnsstoff
Roskilde-festivalen 2004: Roskilde-festivalen 2005: Roskilde-festivalen 2006:
Rørsle i fysikk
Rørsle i fysikk tyder framhaldande brigde av stoda åt ein lekam. Brigda må omtalast jamført med noko, anten eit referansesystem eller jamført åt andre lekamer. Rørsle er ingen fysisk storleik, men vert nytta til å greie ut om og gje eit bilete av fysiske fenomen.
Flaggermus
Skildring
Det er skildra kring 950 artar med flaggermus, men ein reknar med at det finst kring 1100. Meir enn 1/7 av alle pattedyrartane på jorda er flaggermus. Artane er fordelte på 17 familiar som er delte inn i dei to hovudgruppene flygehundar (Megachiroptera), som primært lever av frukt og/eller nektar som dei luktar seg fram til, og småflaggermus (Microchiroptera), som primært lever av insekt, smådyr, blod eller nektar.
Flaggermus er stort sett anten små museliknande eller hundeliknande pattedyr med pelskledd kropp. Flygehuda på vengjene er stort sett utan hårvekst. Vengjene er samansette av eit dobbelt hudlag som er spent mellom kroppen og dei lange fingrane. Mellom hudlaga går det nervar og blodårer. Vengespennet varierer mykje frå art til art, frå 15 cm til 1,5 meter. Flaggermus har skarpe tenner og kan ete opp mot 3 000 insekt i løpet av ei natt.
I Noreg er det registrert tretten artar som alle høyrer til glattnaseflaggermusa (Vespertilionidae) og høyrer heime mellom småflaggermusa. Norske og europeiske artar lever av insekt.
Åtferd
Flaggermus er helst nattaktive. Berre unntaksvis kan ein sjå flaggermus flyge på dagtid, sjølv om nokre artar òg er dagaktive. Dette er helst tropiske artar. Flaggermus kviler hengande etter bakbeina, med hovudet vendt nedover. Dette gjer at dei kjapt kan kome på vengjene. Det er observert at flaggermus alltid tek til venstre når de flyg ut av ei hòle.
Flygedugleik
Fingrane til flaggermus er tynne og sterke, og forbundne med kvarandre med tynn hud. Mellom den femte fingeren, kroppen og beina er det òg tynn hud. Alle dei heimlege flaggermusene våre har flygehud mellom beina og halen. Flaggermus som sit på bakken, kan lette utan å fyrst klatre opp til eit startpunkt. Ho spenner frå med venger og bein. Flaggermusa kan ikkje gli på stive vengjer, som fuglane kan, men må slå kontinuerleg med vengjene for å oppretthalde oppdrifta.
Dvale
Fordi europeiske flaggermus lever av insekt, får dei vanskelegheiter når vinteren kjem og insekta forsvinn. Difor går dei i dvale. Når dei går i dvale søkk pulsen frå kring 500 slag i minuttet til berre eitt slag i minuttet. Ved normal aktivitet har flaggermusa ein kroppstemperatur opp mot 40 grader Celsius, men når dei går i dvale søkk temperaturen til nærare 0 grader. Då må dei tære på feittlaget dei har opparbeida. Dei kan miste opptil ein tredjedel av den vekta dei hadde før dvalen. Difor er det viktig at dei får i seg nok næring i sommarhalvåret. Dvalen varer i cirka 6-7 månader. Dei som går i dvale fyrst er oftast dei eldre hoene, så dei vaksne hannane, og deretter året ungar. Ungane kjem til slutt fordi dei ikkje har rokke å vakse seg ferdige og må leggje på seg meir.
Habitat
Dei fleste flaggermusartar trivst best i tropisk eller subtropisk klima, og berre eit fåtal artar er utbreidde temperert klima. Jo lenger nord eller sør ein kjem, jo mindre vert artsrikdommen. I Noreg finst berre nokre få artar, og i Troms og Finnmark er berre éin art registrert.
Dei fleste artane held seg bortgøymde i sprekker, grotter og små holrom på dagtid, noko som gjer at dei er vanskelege å studere. Flygehundane er derimot ofte aktive på dagtid òg.
Evolusjon
Flaggermus har truleg utvikla seg frå dyr med liknande rørslemønster. Allereie for meir enn 50 millionar år sidan levde flaggermus som nolevande artar. Dei utvikla seg frå insektetande dyr.
Artar
Her er nokre av flaggermusartane:
1. Plecotus auritus (Geoffroy) = Plecotus auritus (Linnaeus, 1758) Engelsk: Brown Long-eared Bat
2. Plecotus auritus (Geoffroy) = Plecotus auritus (Linnaeus, 1758), hovud frå framsida. Engelsk: Brown Long-eared Bat
3. Nyctophilus australis (Peters) = Nyctophilus geoffroyi geoffroyi Leach, 1821, hovud frå framsida. Engelsk: Lesser Long-eared Bat
4. Megaderma trifolium (Geoffroy) = Megaderma spasma trifolium Geoffroy, 1810, hovud frå framsida. Engelsk: Lesser False Vampire Bat
5. Vampyrus auritus (Peters) = Chrotopterus auritus (Peters, 1856), hovud frå sida. Engelsk: Big-eared Woolly Bat
6. Lonchorhina aurita (Tomes) = Lonchorhina aurita Tomes, 1863, hovud frå framsida. Engelsk: Tomes's Sword-nosed Bat
7. Lonchorhina aurita (Tomes) = Lonchorhina aurita Tomes, 1863, hovud frå baksida. Engelsk: Tomes's Sword-nosed Bat
8. Natalus stramineus (Gray) = Natalus stramineus Gray, 1838, hovud frå framsida. Engelsk: Mexican Funnel-eared Bat
9. Mormoops blainvillei (Peters) = Mormoops blainvillii Leach, 1821, hovud frå framsida. Engelsk: Antillean Ghost-faced Bat
10. Anthops ornatus (Thomas) = Anthops ornatus Thomas, 1888, hovud frå framsida. Engelsk: Flower-faced Bat
11. Phyllostomus hastatum (Pallas) = Phyllostomus hastatus (Pallas, 1767), hovud frå framsida. Engelsk: Greater Spear-nosed Bat
12. Furipterus coerulescens (Tomes) = Furipterus horrens (F.Cuvier, 1828), hovud frå framsida. Engelsk: Thumbless Bat
13. Rhinolophus equinus (Schreber) = Rhinolophus ferrumequinum (Schreber, 1774), hovud frå framsida. Engelsk: Greater Horseshoe Bat
14. Centurio flavigularis (Peters) = Centurio senex Gray, 1842, hovud frå framsida. Engelsk: Wrinkle-faced Bat
15. Vampyrus spectrum (Geoffroy) = Vampyrum spectrum (Linnaeus, 1758), hovud frå framsida. Engelsk: Spectral Bat
Artar i Noreg
Det er registrert tretten flaggermusartar i Noreg, men det er usikkert om alle framleis finst her. Slekter og artar listast nedanfor i alfabetisk rekkefølgje etter vitskaplege namn.
Flaggermuser i kulturen
Flaggermusa har i europeiske kulturar lenge vore knytte til hekseri, svart magi og mørker. I Shakespeare-stykket Macbeth bruker heksene flaggermus som ingrediensar i brygga sine.
Flaggermusa er heilag på Tonga og blir ofte sett på som den fysiske manifestasjonen av sjela. Flaggermus er knytte til vampyrar, som det seiast skal kunne forvandle seg til ei flaggermus, ein ulv eller til tåke. Flaggermus er også symbol for spøkelse, daude og sjukdom.
Keramídi
Keramídi (gresk Κεραμίδι) er ein landsby og ein tidlegare kommune i periferieininga Magnisía i Thessalía i Hellas. Keramídi inngår frå 2011 som ei kommunaleining i kommunen Rígas Feréos.
Ved folketeljinga i 2011 hadde kommunaleininga Keramídi 423 innbyggjarar, medan tettstaden med same namn hadde 338 innbyggjarar.
Piz Mezzaun
Piz Mezzaun er eit fjell i Livignofjella (Dei sveitsiske Alpane) i Graubünden i Sveits.
Kufr Rakeb
Kufr Rakeb (arabisk كفر راكب) er ein by i Irbid guvernement i Jordan. Det er ein av fem storbydistrikt i Barqash.
Byen ligg nær Jordandalen i Kourah nahiya.
Nett
Nett kan visa til:
Teleskopet
Teleskopet (frå latin Telescopium) er eit stjernebilde på den sørlege himmelhalvkula, eit av tolv skapt på 1700-talet av den franske astronomen Nicolas Louis de Lacaille.
Johfiyeh
Johfiyah, Johfiyeh, Juhfiyah eller Juhfiyeh (arabisk جُحفية) er ein historisk og arkeologisk landsby nord i Jordan, 80 kilometer nord for hovudstaden Amman, kring 7,5 km sørvest for byen Irbid (Arabialla). Han har kring 4000 innbyggjarar.
Teleskopet
Den mest lyssterke stjerna i stjernebiletet er Alfa Telescopii, ei blåkvit subkjempe med ein tilsynelatande storleik på 3,5, etterfølgd av ei oransje kjempestjerne Zeta Telescopii med storleiksklasse 4,1. Eta og PZ Telescopii er to unge stjernesystem med fragmentskiver og brun dverg i bane rundt seg. Teleskopet har to uvanlege stjerner med særs lite hydrogen, som truleg er eit resultat av to kvite dvergar som har smelta saman: HD 168476, òg kalla PV Telescopii, ei varm blå ekstrem heliumstjerne, medan RS Telescopii er ein R Coronae Borealis-variabel. RR Telescopii er ein kataklysmisk variabel som lyste opp til ein nova med storleiksklasse 6 i 1948.
Teleskopet grensar til Skytten og Den sørlege krona i nord, Alteret i vest, Påfuglen i sør og Indianaren i aust, og eine hjørnet grensa til Mikroskopet i nordaust.
Johfiyeh
Historie
Den vesle landsbyen har vore busett frå steinalderen til Det osmanske riket, og var ein av dei store byområda fram til dei ti romerske festningsbyane Dekapolis oppstod i romartida. Ein trur at dei fleste av dei historiske ruinane og bygningane kollapsa i eit jordskjelv som råka regionen i 747 evt. og i jordskjelv som følgde seinare.
Johfiyah ligg strategisk til på ein ås oppom fjellsletta Hauran, med utsyn mot Golanhøgdene, fjellet Hermon og Genesaretsjøen, i tillegg til foten av fjella i Ajloun i sør.
Under omajadane, trur ein at dei omajadiske herskarane kom til Johfiyeh for å jakte i den vene naturen. Ein har funne mange glastøy og keramikk frå omajadane i området.
Johfiyeh vart mindre viktig etter at senteret av det islamske kalifatet vart flytta til Bagdad.
Johfiyeh er nemnt i osmanske skattelister, som tyder at han framleis var busett fram til våre dagar.
Jevgenij Grisjin
Jevgenij Romanovitsj Grisjin var ein russisk skeiseløpar frå Tula som representerte Sovjetunionen. Han vann til saman fire olympiske gullmedaljar og vart i 1956 europameister på skeiser.
Aktiv
Grisjin kom på tredjeplass ved skeise-VM 1954 i Sapporo. I januar 1955 sette han verdsrekord på 1500 meter med 2.09,8 og på 1000 m med 1.22,8, begge rekordane oppnådd på Medeo-bana ved Alma Ata.
Ol-sesongen 1956 byrja med at Grisjin vann europameisterskapen 1956 i Helsinki framfor norske Knut Johannesen. Før Vinter-OL 1956 tok til i Cortina d'Ampezzo sette han verdsrekord på OL-isen på 500 meter med tida 40,2 sekundar. Under sjølve vinterleikane tangerte han rekorden då han vann sitt fyrste OL-gull. To dagar seinare tok han sitt andre gull då både han og landsmannen Jurij Mikhailov fekk notert verdsrekordtida 2.08,6 på 1500 meter. Han avslutta OL-sesongen med ein tredjeplass ved VM 1956 i Oslo.
Under dei olympiske vinterleikane 1960 i Squaw Valley i USA, kopierte Grisjin OL-triumfane frå 1956. Vinnartida på 500 meter var den same som i 1956, før han på 1500 meter på ny delte sigeren med ein konkurrent, ved det høvet norske Roald Aas.
Den 27. januar 1963 vart Grisjin fyrstemann i verda til å gå 500-meteren fortare enn 40 sekunder i eit godkjent stemne. På Medeo-bana vart han då klokka inn på 39,6, men dagen etter forbetra han rekorden til 39,5, ein verdsrekord som stod i fem år.
Under Vinter-OL 1964 i Innsbruck fekk Grisjin ein sølvmedalje på 500 meter, slått med eit halvt sekund av Richard McDermott frå USA. Han deltok også i Vinter-OL 1968 i Grenoble, der han kom på fjerdeplass på spesialdistansen.
Mindværfjorden
Like ved overgangen til Stokkafjorden går fjordarmen Visten søraustover. Ved Nonshaugen, som ligg heilt nord på Hamnøya, går det ferje over til Forvika på fastlandet og nordover langs austsida av fjorden til Stokka heilt ytst i Stokkafjorden og frå her vidare nordover.
8. februar
8. februar er den 39. dagen i den gregorianske kalenderen. Det er 326 dagar att av året (327 under skotår).
Namnedag
Helgendag i den katolske kyrkja:
Irbid
Irbid (arabisk إربد), i oldtida kalla Arabella eller Arbela, er den største byen og det administrative senteret i Irbid guvernement. Han dannar òg det nest største storbyområdet i Jordan etter Amman, med eit folketal på kring 1 088 100. Byen ligg kring 70 km nord for Amman på den nordlege ryggen av Gilead, mellom Pella, Beit Ras (Capitolias) og Um Qais.
Byen Irbid er den tredje største i Jordan etter folketal (etter Amman og Zarqa), medan storbyområdet til Irbid er det nest største.
Byen er eit stort trafikknutepunkt mellom Amman, Syria i nord og Mafraq i aust.
Historie
Ein har funne lekamar og graver som syner at Irbid har vore busett sidan bronsealderen. Ved Tell Irbid er det funne kearmikk og bitar av murar som er estimert til å vere frå 3200 fvt. I hellenistisk tid var Irbid, som då vart kalla Arabella, eit stort handelssenter. Før islam kom til området, var Arabella kjend for å produsere nok av den beste vinen i den gamle verda. Området har særs frodig jord og moderat klima, som gjer at ein kan dyrke vindruer av høg kvalitet.
Etter den muslimske erobringa vart byen kjend som Irbid, og vinproduksjonen gjekk over til olivenoljeproduksjon. Kveite er òg eit viktig produkt i området.
Irbid ligg nær åstaden for det avgjerande slaget ved Yarmouk, som vart utkjempa langs breidda av Yarmouk kring 30 kilometer nord for byen. Slaget vart utkkjempa mellom det islamske kalifatet leia av Umar og Austromarriket. Det var starten på slutten for den bysantinske tida i regionen Syria og byrjinga på ekspansjonen til det islamske kalifatet.
Borgøy
Målaren Lars Hertervig var fødd på Borgøy. Foreldra hans hadde eit lite bruk nær Hattarvågen på vestsida av øya. Namnet Hertervig skal kome av Hattarvik.
Irbid
I dag
Irbid er i dag ein travel provinsby i Midtaustenmed eit yrande natteliv som er typisk for ein universitetsby. Byen har fire store universitet: Yarmouk universitet, Jordan vitskaplege og teknologiske universitet, Irbid nasjonale universitet og Jarada universitet. I tillegg har det to universitetsområde for Balqa tekniske universitet og fleire private høgskular.
Sjølv om staden ikkje er ein stor turistdestinasjon i seg sjølv, har Irbit to kjende museum: Museet for jordansk arv og Jordan naturhistorisk emuseum, begge på området til Yarmouk universitet. I tillegg ligg Irbid fint plassert som utgangspunkt for turar i det nordlege Jordan, med kort avstand til Jordandalen, Umm Qais, Beit Ras (Capitolias), Pella, Ajloun, Umm el-Jimal, og andre historiske stader, eller for reiser inn i Syria.
Geografi
Irbid ligg nord i Jordan, på ei frodig slette. I 2010 hadde Irbid eit areal på 30 km2 der meste var klassifisert som bustadområde.
Klima
Irbid har eit middelhavsklima (Köppen-v Csa), som er vanleg i Levanten. Somrane kan bli særs varme, med milde og varme netter, medan vintrane kan vere kjølige og våte.
Distrikt i Stor-Irbid kommune
Irbid er delt inn i 23 bydelar som utgjer mindre byar innafor storbyområdet til Irbid:
Byar og landsbyar Det ligg mange landsbyar kring byen Irbid, inkludert:
Utdanning
I 2007 var det 70 000 registrerte studentar i Irbid sine 10 universitet, høgskular og institutt. Dei største universiteta i Irbid er:
Idrett
Den Irbid-baserte klubben Al-Hussein i Irbid hamna på fjerde plass i den jordanske eliteserien i 2008.
Dyreidrett
Dyreidrett er idrett som vert utført av menneske saman med dyr, eller av dyr åleine. Slike idrettar har vore populære sidan oldtida, og fleire dyrerasar er ala fram spesielt for å kunne konkurrera, til dømes i å springa fort eller slåst. Særleg hundar og hestar blir brukte til slike idrettar.
Løp
Menneske liker å tevla om kven som er raskast, og når det gjeld dyr gjerne vedda om det. Ettersom mange dyr spring raskare enn menneske, har ein funne opp fleire idrettsgreiner der dei kan konkurrera mot kvarandre. Ein finn løp med hundar, hestar og kamelar med eller utan sleder, vogner eller ryttarar som konkurrerer med kvarandre. Raske dyr vert verdsette og brukt i avl, dyr som taper vert ofte slakta.
Døme:
Slosting
Menneske har mora seg over heile verda ved å sjå ulike dyr slost mot kvarandre, eller mot menneske. I mange tilfelle har ein teke ein art der hannane slost om dominansen, sleppt dei saman og ofte lete dei slost til ein av dei døyr, som med kamphanar og kampfisk. I andre har ein forvirra eller såra dyr slik at dei blir aggressive. Dette har òg vore kombinert med slosting mot menneske, i tidlegare tider i gladiatorkampar og i moderne tider i tyrefekting.
Evner
Ei mindre blodig form for dyreidrett er dei greinene der ein prøver kor flinke dyra er til ein visse ting, til dømes til å gjeta sauer eller hoppa over hinder. Mange av desse idrettane er relativt nye, og er ofte komne til som følgje av at ein ønskjer å bruka dyr til sport utan at dei tek skade av det.
Néa Ankhíalos
Néa Ankhíalos (gresk Νέα Αγχίαλος) er ein distriktsby og ein tidlegare kommune i periferieininga Magnisía i Thessalía i Hellas. Néa Ankhíalos inngår frå 2011 som ei kommunaleining i kommunen Vólos.
Ved folketeljinga i 2011 hadde kommunaleininga Néa Ankhíalos 6 819 innbyggjarar, medan tettstaden med same namn hadde 5 132 innbyggjarar.
Bismo
Bismo er ein tettstad i Skjåk kommune i Innlandet og har sidan rundt 1970 vore administrasjonssenter i kommunen. Staden har.
Östersund
Östersund er ein tettstad og by i Jämtland. Östersund er residensstad for Jämtlands län og centralort for Östersunds kommun (tidlegare for Östersunds stad). Byen ligg ved Storsjön og er den einaste byen i Storsjöbygden og Jämtland. Östersund er den 24. største tettstaden i Sverige med 43 621 innbyggjarar (2006).
Geografi
Östersund ligg sentralt i Sverige, midt i Jämtlands län og midt i Östersunds kommun. Geografisk sett er Östersund den mest sentrale byen i Sverige, og tek gjerne æra som det geografiske midtpunktet i Sverige. Stadnamnet kjem frå det smale sundet som skil Frösön frå fastlandet, Östersundet, opphavleg Östra sundet, som i dag er så smalt som 150 meter enkelte stader.
Kultur og næringsliv
Byen blir marknadsført av kommunen og næringslivet som Vinterstaden. Vintersport har lange tradisjonar i byen og Östersund har gjennom åra arrangert fleire verdsmeisterskap i vintersport som skiskyting, skiorientering og skeiser samt svenske meisterskap i langrenn og scootercross. I Östersund finst til-og-med Nationellt vintersportcentrum og byen har søkt om å få arrangere dei olympiske vinterleikane fleire gongar, men har aldri fått tilslaget. Forgjengaren til Vinter-OL, dei nordiske leikane, vart derimot stundom haldne i Östersund på grunn av snømangel i Stockholm på starten av 1900-talet.
Albumet Blink-182
Blink-182 er det femte studioalbumet frå den USA-amerikanske musikkgruppa Blink-182, utgjeve den 18. november 2003.
Spor
Songane er skrivne av Blink-182 (Tom DeLonge, Mark Hoppus, og Travis Barker) med mindre noko anna er nemnt.
Ulf Aas
Ulf Aas var ein norsk teiknar og illustratør. Han var særleg kjend som avisteiknar i Aftenposten.
Biografi
Ulf Aas vart utdanna frå SHKS der han gjekk eitt år i bokkunstklassen. Han vart tilsett som reklameteiknar i A/S Høydahl Ohme reklamebyrå i 1939, men starta å arbeide som avisteiknar for Aftenposten frå 1. januar 1948. Sidan leverte han bidrag til avisa heilt fram til han døydde, mellom anna til Per Arne Dahl sine søndagsartiklar «Under en åpen himmel». Han har elles illustrert ei stor mengd med bøker.
8 Flora
8 Flora er ein stor og lys asteroide som vart oppdaga av J. R. Hind, 18. oktober 1847. Dette var den andre asteroiden han oppdaga. Asteroiden har namnet sitt etter den romerske gudinna Flora.
Ulf Aas
Biografi
Ulf Aas har skildra natur i lyriske stemningar, teikna teater, ballett og veddeløp, ofte med fokus på rørsle, reiseskisser og treffsikre, følsomme portrett i ein lett og elegant stil, gjerne utført med penn og blekk.
Aas har elles vorte utmerka med Oslo bys Kunstnerpris og er kommandør av Tegnerforbundets orden. I 1999 vart han utnemnd til riddar av 1. klasse av St. Olavs Orden. Han har òg Deltakarmedaljen med rosett for deltaking i andre verdskrigen.
9. februar
9. februar er den 40. dagen i den gregorianske kalenderen. Det er 325 dagar att av året (326 under skotår).
Asiana Airlines
Asiana Airlines er eit av Sør-Korea sine to store flyselskap. Det er både mindre og yngre enn Korean Air. Asiana sitt hovudkvarter og internasjonale hub er Incheon International Airport, og innanlandsknutepunktet er Gimpo. Asiana har floge sidan 1988. Per 31. desember 2003 eigde Kumho Asiana Group 46,33 prosent av Asiana via sine dotterselskap.
Flåte
Asiana Airlines har fylgjande fly (per mars 2005):
Piz Minger
Piz Minger er eit fjell i Sesvennafjella (Dei sveitsiske Alpane) i Graubünden i Sveits. Fjellet er ein del av Sveits nasjonalpark.
Havergate Island
Havergate Island er ei 1,08 km² stor øy i River Alde og River Ore i Suffolk i England. Ho er eit myrlendt naturreservat styrt av Royal Society for the Protection of Birds og kjend for klydene og ternene som heldt til her.
Øya ligg nær Orfordness og er den største i grevskapet Suffolk, mellom Orford Beach og fastlandet. I nordvest grenser ho til kanalane Lower Gull og The Gull (del av Ore) og i søraust til The Narrows (del av Alde). Havergate ligg hovudsakleg under havnivå, men er drenert av ei rekkje kanalar og eit dike.
Green Island i Dorset
Green Island er ei øy i Poole Harbour i Dorset i England. Ho ligg sentralt i bukta, sør for Brownsea Island og Furzey Island. Øya har status som Area of Natural Beauty (vakkert naturområde, AONB), Site of Special Scientific Interest (SSSI, stad av særleg vitskapleg interesse) og Special Protection Area (SPA, særskild verneområde).
Øya er om lag 0,18 km² stor ved fjøre og 0,07 km² ved flo. Ho er dekt av furuskog og lyngheier. Rundt øya ligg eit stort marsklandområde samt eit strandområde. Det meste av øya består av sandstein. Det står to hus på øya, eit sommar hus og ei hytte. Her er helikopterlandingsplass og ei privat brygge. I lag med naboøyane Brownsea Island og Furzey Island er ho ein av få stader i Storbritannia der det framleis finst ekorn.
Green Island ligg i kommunen Corfe Castle i Purbeck.
Øya er i dag privateigd.
Grödinge
Grödinge er ei sokn i Stockholms län, i Botkyrka kommune.
Piz Minor
Piz Minor er eit fjell i Livignofjella (Dei sveitsiske Alpane) i Graubünden i Sveits.
51 Nemausa
51 Nemausa er ein stor hovudbelteasteroide lik på 1 Ceres i samansetning. Han blei oppdaga frå Nîmes i Frankrike og ber det latinske namnet til byen. Asteroiden blei oppdaga av A. Laurent som berre oppdaga denne ein asteroiden. Asteroiden blei oppdaga ved bruk av eit privateigd observatorium tidlegare i besittelse av Benjamin Valz som forlet det for å bli ny direktør ved Marseille-observatoriet. Han overlét observatoriet til A. Laurent som seinare fann asteroiden. Huset i 32 rue Nationale i Nîmes har ein plakat over oppdaginga.
Basert på studie av lyskurvedata har det har blitt føreslått at Nemausa har ein satellitt.
Japansk musikk
Japansk musikk inneheld eit vidt spekter av ulike musikkstilar, ofte utanlandske stilar blanda med heimlege tradisjonar. Medan ainuar har halde i hevd nordasiatisk musikk har Japan teke imot påverkingar frå Korea, Kina og i nyare tid også Vesten. Samstundes har Japan vore såpass isolert at musikken der har utvikla heilt særeigne trekk.
I tillegg til ulike typar folkemusikk er nokre eldre japanske musikktypar gagaku, utvikla som hoffmusikk frå kinesisk musikk, noh-musikk som er ein viktig del av teaterforma, og den buddhistiske messeforma shomyo. Klassisk japansk musikk er basert på den opphavleg kinesiske femtoneskalaen. Eit anna kjennemerke ved gagaku er at eint markerer visse taktar med særskilde instrument, som i indonesisk gamelanmusikk.
I nyare tid er det utvikla ei rekkje musikktypar påverka av vestleg musikk. J-pop er kanskje den best kjende, men det finst også til dømes japansk jazz, japansk rock og japansk hip-hop. Japansk musikk er også kjend for utviklinga av karaoke og spelmusikk, musikk laga til data- og fjernsynsspel.
Magne Heide
Magne Leon Heide er cand.philol. i nordiske språk, med ei oppgåve om historia til målreisinga i Nord-Noreg. Han har vore aktiv i målrørsla (Harstad og omland mållag, Troms og Finnmark mållag) og i kulturarbeid Kvæfjord historielag. Han har også vore leiar for i Utdanningsforbundet ved Stangnes videregående skole.
Hardanger Fartøyvernsenter
Hardanger Fartøyvernsenter er ei stifting skipa i 1984 som utførar tenester innan fartøyvern, nybygging og restaurering av klinkbygde småbåtar, attføring av vanskelegstilt ungdom, lærlingetilbod, museumsverksemd, leirskule og reiseliv. Senteret, som ligg i Norheimsund, er eitt av tre nasjonale fartøyvernsenter utpeikt av Riksantikvaren, og godkjent av staten som offentleg barnevernsinstitusjon. Stiftinga eig og driv hardangerjakta Mathilde, motoryachten Faun og kutter Vikingen.
Hardanger Fartøyvernsenter har 42 årsverk fordelt på nesten 60 personar. Omsetjinga i 2007 var på om lag 27 millionar kroner. 14 000 personar besøkte HFS og Hardangerjakta Mathilde i 2007.
Senteret er tildelt Olavsrosa. Det er del av Hardanger og Voss museum.
Bayburt
Bayburt er ein by i nordaust i Tyrkia ved elva Çoruh, og er det administrative senteret i provinsen Bayburt.
Bayburt var ein gong ein viktig by langs den gamle Silkevegen og vart vitja av Marco Polo og den tyrkiske ekskursjonisten Evliya Celebi. Ruinane av mellomalderborga finst framleis. Her er fleire interessante moskear, tyrkiske bad (Hamam) og gravsteinar, samt undergrunnskomplekset Çatalçeşme og Sirakayalarfossen.
Ein reknar byen for grunnlagd kring 100 fvt. men den historiske borga på staden har spor attende til 2000 fvt.
7 Iris
7 Iris er ein av dei største asteroidane i hovudbeltet. Han har ein fargesterk overflate som truleg er ei blanding av metall av nikkel og jern og silikat av jern og magnesium.
Iris var den sjuande asteroiden som blei oppdaga. Det skjedde den 13. august 1847 då som den første asteroiden J. R. Hind frå London oppdaga.
Asteroiden fekk namn etter regnbogegudinna Iris frå gresk mytologi, som særleg var bodbringar for Juno. Namnet passa særs bra på asteroiden, ettersom han låg mindre enn ein time i rektasensjon etter 3 Juno då han blei oppdaga.
Katla
Katla er ein islandsk vulkan som er kjend som ein av dei farlegaste på øya. Han ligg nord for Vík í Mýrdal og aust for den vesle isbreen Eyjafjallajökull. Vulkantoppen er på 1 512 meter, medan breen Mýrdalsjökull som ligg over han har ein flatevidd på 595 km². Vulkankrateret har ein diameter på 10 km. Katla har vist teikn på uro den siste tida og geologar fryktar at eit utbrot er i vente i nær framtid.
Vulkanen har utbrot med rundt 40 til 80 års mellomrom. Det siste utbrotet var i 1918, men det kan ha vore eit lite eitt i 1955 , så vulkanen blir nøye vakta for teikn på eit nytt. Sidan 930 har ein dokumentert 16 utbrot. Eldgjá og Lakagigar er med i det same vulkanske systemet, slik at det kan reknast som eitt av dei kraftigaste i verda.
Før hringvegur (den islandske ringvegen) vart bygd frykta folk å reise over sletta føre vulkanen fordi det ofte oppstår jökulhlaup og det er djupe elvar som må kryssas. Særleg farleg var jökulhlaupen etter utbrotet i 1918. Då utbrotet i 1755 var på sitt verste vart flaumvassføringa estimert til mellom 200 000–400 000 m³/s. Til samanlikning er den samanlagte middelvassføringa til Amazonaselva, Mississippielva, Nilen og Chang Jiang om lag 290 000 m³/s.
Hayling Island
Hayling Island er ei øy utanfor sørkysten av England i Havant i Hampshire.
Botkyrka kommun
er ei sokn og ein kommune i Stockholms län. Administrasjonssenter ligg i Tumba.
Tettstader
Botkyrka kommune har fire tettstader. Innbyggjartalet i tabellen er per 31. desember 2005.
Det sørlege triangelet
Alfa Trianguli Australis, kalla Atria, har 2. storleiksklasse og ei oransje kjempe og den mest lyssterke stjerna i stjernebiletet, i tillegg til den 42. mest lyssterke på nattehimmelen. Dei andre to stjernene i trekanten er to kvite hovudseriestjerne Beta og Gamma Trianguli Australis. Sjølv om stjernebiletet liigg i Mjølkevegen og har mange stjerner, er det ikkje mange kjende djupromsobjekt. Kjende objekt er mellom andre den opne hopen NGC 6025 og den planetariske tåka NGC 5979.
Hayling Island
Øya er forma som ein T og er 6,5 lang og brei. Totalt har ho eit areal på 30 km². Det går ei bru frå nordenden til fastlandet. Det går òg båtrute frå øya til naboøya Portsea der byen Portsmouth ligg. I vest ligg Langstone Harbour og i aust Chichester Harbour.
Det bhutanske flagget
Det bhutanske flagget er skrådelt gult og oransje, med ein oppstigande drake i skrålinja. Proporsjonane er 2:3.
Hayling Island
Øya er stort sett eit bustadområde, men òg eit feriesenter for brettsegling og vanleg segling.
Visten
Fjorden har innløp mellom Vistnesodden i sør og Kalvhyllodden i nord. Bygda Visthus ligg på austsida av fjorden og har gjeve han namn. Her endar òg Fv114 og lenger inn i fjorden er det ikkje vegsamband. Likevel finn ein den veglause grenda Kilvika eit stykke inn i fjorden på vestsida. Frå her går Langkilvågen 3 km sørvestover, medan sjølve Visten svingar austover rundt Telavikfjellet og så sørover igjen.
Triangelet
Triangelet (frå latin Triangulum) er eit stjernebilde på den nordlege himmelhalvkula. Triangelet var eit av dei 48 stjernebileta som astronomen Klaudios Ptolemaios skreiv ned på 100-talet. Kartografane Johann Bayer og John Flamsteed katalogiserte stjernene i stjernebiletet og gav seks av dei Bayernemning.
Dei kvite stjernene Beta og Gamma Trianguli med tilsynelatande storleik på høvesvis 3,00 og 4,00, dannar grunnlinja i trekanten og den gulkvite Alfa Trianguli, med storleiksklasse 3,41, ligg i toppen. Iota Trianguli er ei kjend dobbeltstjerne, og ein kjenner til tre stjernesystem med planetar. Stjernebiletet har fleire galaksar, og den mest lyssterke og nærmaste av desse er Triangelgalaksen eller Messier 33 — eit medlem av Den lokale gruppa. Den første kvasaren som vart observart, 3C 48, ligg òg i Triangelet.